hotchpotch/miracl-hf-unified huggingface dataset:
హోల్డింగ్ కంపెనీ
హోల్డింగ్ కంపెనీ అనే సంస్థ వేరే సంస్థల వద్ద నుండి మిగిలిన వస్తువులను కొనే సంస్థ. ఇది సాధారణంగా తను స్వంతంగా వస్తువులను తయారు చేసుకోకుండా వేరే సంస్థలతో భాగస్వామిగా మారే కంపెనీని సూచిస్తుంది; ఇతర సంస్థల వాటాలను సొంతం చేసుకోవటం "మాత్రమే" దీని ప్రధాన ఉద్దేశం. హోల్డింగ్ సంస్థలు భాగస్వామ్య సంస్థల నష్టాలను తగ్గించి మరియు కొన్ని ఇతర సంస్థలను సొంతము చేసుకోవడానికి సహాయపడతాయి. U.Sలో పన్ను ఆధారిత ప్రయోజనము అనగాపన్ను భారం నుండి పూర్తి మినహాయింపు పొందడానికి ఎనభై శాతము లేదా అంత కన్నా ఎక్కువ విలువైన వస్తువులని కలిగి ఉండాలి.
కొన్ని సార్లు ఒక సంస్థ తనను తాను పూర్తి హోల్డింగ్ సంస్థగా గుర్తింపబడాలి అనుకున్నప్పుడు సంస్థ పేరు చివర "హోల్డింగ్స్" లేదా ("హోల్డింగ్స్") అని కలుపుకుంటుంది, ఉదాహరణకు సీర్స్ హోల్డింగ్స్.
సంయుక్త రాష్ట్రాలలో బెర్క్ షైర్ హతవే అనేది అతి పెద్ద ప్రజా భాగస్వామ్యము కలిగిన వాణిజ్య హోల్డింగ్ సంస్థ. ఇది అనేక భీమా సంస్థలు, నిర్మాణ సంస్థలు, చిల్లర వ్యాపార సంస్థలు మరియు వివిధ వ్యాపారాలు చేసే సంస్థలను సొంతం చేసుకుంది. ఇదే కాక యునైటెడ్ కాంటినేన్టల్ హోల్డింగ్స్ మరియు ఎఎంఆర్ కార్పోరేషన్ అనే రెండు ప్రసిద్దమైన పెద్ద సంస్థలు కూడా ప్రజా భాగస్వామ్యము కలిగిన వాణిజ్య హోల్డింగ్ సంస్థలు, వీటి ముఖ్య ఉద్దేశము యునైటెడ్ ఎయిర్ లైన్స్ మరియు అమెరికన్ ఎయిర్ లైన్స్ ను సొంతం చేసుకోవడము. కొన్ని సందర్భాలలో ఈ హోల్డింగ్ సంస్థలు బాకీ ఉన్న పెట్టుబడుల కోసం తమ వద్ద మూలధనాన్ని పట్టి ఉంచుతాయి.
U.S. ప్రసార సంస్థల్లో, చాలా పెద్ద ప్రసార మాధ్య సంస్థలు చిన్న ప్రసార సంస్థలను మొత్తంగా కొన్నప్పటికీ ప్రసార ఉతర్వులను మార్చలేదు, ఉదాహరణకి జకోర్ మరియు సిటి కాస్తర్ సంస్థలు క్లియర్ ఛానల్ కమ్యునికేషన్స్ సంస్థకి అనుబంధ సంస్థలుగా పిలువబడుతున్నాయి. ఇది కొన్నిసార్లు వ్యాపార అనుగుణంగా జరుగుతుంది, ఉదాహరణకి అట్లాంటాలో WNNX మరియు ఆ తరువాత WWWQలు "WNNX LiCo, సంస్థకి" అనుబంధంగా ఉత్తర్వులు పొందాయి. (LiCo అంటే "లైసెన్సు కంపెని"), రెండూ కూడా సుస్క్యుహన్న రేడియోకి సొంతమైనవి (తరువాత దీనిని కుములస్ మీడియాకి అమ్మేసారు). మీడియా యాజమాన్యత్వంపై అధికంగా దృష్టి కేంద్రీకరించటాన్ని నిలిపివేయటానికి నిర్దేశించిన చర్యలలో భాగంగా ప్రసార సంస్కరణలకు అనుగుణంగా ఈ సంస్థలు అన్నింటినీ కూడా లీజుకి తీసుకున్న స్టేషన్లుగా మాతృ సంస్థ పరిధిలోకి తీసుకువచ్చారు.
సంయుక్త రాష్ట్రాలలో వ్యక్తిగత హోల్డింగ్ సంస్థను అంతర్గత ఆదాయ స్మృతి యొక్క 542 విభాగములో నిర్వచించారు. ఈ క్రింది రెండు నియమాలను పాటిస్తే ఒక సంస్థను వ్యక్తిగత హోల్డింగ్ సంస్థగా అనుకోవచ్చు.నియమ నిబంధనలను అనుసరించి సహజ వాయువు లేదా విద్యుత్ అవసరాలను "ప్రజా ప్రయోజన హోల్డింగ్ కంపెనీలు" కలిగి ఉండి అనుబంధ సంస్థల ద్వారా చిల్లర వినియోగదారులకు సరఫరా చేస్తాయి. ఇటువంటి సంస్థలు ప్రజా ప్రయోజన హోల్డింగ్ కంపెనీ చట్టం 2005కి లోబడి ఉంటాయి.
ఎప్పుడైతే ఒక సంస్థ వేరొక సంస్థలో (ప్రత్యామ్నాయ) అధిక నిల్వ కలిగి యాజమాన్య నిర్ణయాలలో లేదా బోర్డు డైరెక్టర్ల ఎన్నికలో తన ప్రభావం కలిగి ఉంటుందో అప్పుడు ఆ సంస్థను మాతృ సంస్థ అంటారు. సరళంగా చెప్పాలంటే ఒక మాతృ సంస్థ అనేది వేరొక సంస్థను పూర్తిగా సొంతంగా కలిగి ఉన్న సంస్థ. దీనిని "అనుబంధసంస్థను పూర్తిగా సొంతంగా కలిగి ఉండటం" అని కూడా అంటారు.ఎమేర్జేన్స్ ఆఫ్ ఎలెక్ట్రికల్ యుటిలిటీస్ ఇన్ అమెరికా,, స్మిత్సోనియన్ ఇన్స్టిట్యూట్, అమెరికా చరిత్ర యొక్క నేషనల్ మ్యుజియం
రామాయణం సర్వేశ్వర శాస్త్రి
రామాయణం సర్వేశ్వర శాస్త్రి (1889 - 1962) ప్రముఖ రంగస్థల నటులు.
వీరు విజయనగరం జిల్లాలో కోరుకొండ సమీపంలోని భీమసింగి గ్రామంలో లక్ష్మీనరసింహ శాస్త్రి మరియు వెంకట సుబ్బమ్మ దంపతులకు జన్మించారు. వీరి తండ్రి గొప్ప పండితుడిగా "అభినవ భీమకవి" అని పేరు పొందారు. వీరి తాత ముత్తాతలు భీమసింగి గ్రామంలో రామాయణం పురాణ పఠన కాలక్షేపం చేయడం వలన వీరి ఇంటి పేరు "రామాయణం" వారని మారిందని ప్రతీతి.
వీరు విజయనగరంలోని రిప్పన్ పాఠశాలలో మెట్రిక్యులేషన్ చదివారు. వీరికి చిన్నతనం నుండే నాటకాలంటే ఇష్టం. వీరు కొంతకాలం కళాశాల ఉపాధ్యాయులుగా పనిచేసి 1947లో పదవీ విరమణ చేశారు. వీరు అనేక నాటక సంస్థలలో చేరి నాటకాలు ప్రదర్శించారు. వీరు విజయరామ డ్రమెటిక్ అకాడమీకి వెన్నుపూస. వీరి ఆధ్వర్యంలో ఆ సంస్థ ప్రదర్శించని నాటకాలంటూ లేవంటే అతిశయోక్రి కాదు. వీరు ధరించిన పాత్రలలో ముఖ్యమైనవి: "రసపుత్ర విజయం"లో రాజసింహుడు, "రామదాసు"లో రామదాసు, "ప్రసన్న యాదవం", "పాండవోద్యోగం", "పద్మవ్యూహం"లలో శ్రీకృష్ణుడు, "గయోపాఖ్యానం"లో గయుడు, "విజయనగర సామ్రాజ్య పతనం"లో రుస్తుమ్, "హరిశ్చంద్ర"లో హరిశ్చంద్రుడు, "భక్త శిరియాళ"లో శిరియాళుడు, "కృష్ణరాయభారం"లో అర్జునుడు, "చిత్రనళీయం"లో నలుడు, "చింతామణి"లో బిల్వమంగళుడు, చెకుముకిశాస్త్రి. వీరు సంభాషణల ఉచ్ఛారణలోనూ, పద్యపఠనంలోనూ ప్రత్యేకతమైన ప్రతిభావంతులు.
వీరు 1928 ప్రాంతంలో మద్రాసు, మచిలీపట్నం నగరాలలో ప్రదర్శించిన రామదాసు, హరిశ్చంద్ర పాత్రలు బహుళ ప్రశంసలు అందుకున్నాయి.
వీరు 1962 సంవత్సరంలో అనకాపల్లిలో పరమపదించారు.
వేడి
వేడి [ vēḍi ] vēḍi. తెలుగు n. Heat, warmth. వేడిమి, ఉష్ణము, తాపము. Sharpness, చురుకు. Brightness. తేజము. adj. Hot, warm. ఉష్ణమైన. వేడినీళ్లు, వేణ్నీళ్లు or వేనీళ్లు hot water. వేడికంటి vēḍi-kanṭi. n. Lit: the hot-eyed; an epithet of Siva శివుడు. వేడిమి vēḍimi. n. Heat, warmth. వెచ్చన, ఉష్ణత్వము. వెన్నెల వేడిమి the warm beams of the moon. Grief, తాపము. Sharpness, acuteness, చురుకు. వేడివెలుగు vēḍi-velugu. n. The Sun, సూర్యుడు. Sunshine, సూర్యరశ్మి. వేడివేలుపు vēḍi-vēlupu. n. The sun, as being the god of heat. సూర్యుడు. Also, the god of fire, అగ్ని.
వేణి
వేణి [ vēṇi ] vēṇi. సంస్కృతం n. A plait or braid of hair. Plaited tresses. జడ. A stream. నది యొక్క పాయ. A canal or channel, కాలువ. The junction of two or more streams, అనేక ప్రవాహముల యొక్క కూడిక. A kind of grass, Andropōgon sorratum. వేణిక vēṇike. n. A plait or braid of hair, plaited tresses, జడ.
వేపుడు
వేపు [ vēpu ] vēpu. [Tel. from వేగు.] v. a. To fry, roast, bake. వేయించు, వేచు. "విదలించుకొని తెచ్చి వేపిదంపించి." BD. iv. 1942. వేపు or వేపుడు. n. The act of frying, వేచుట, వేయించడము. వేపు or వేపుడు adj. Baked. వేయించిన, వేచిన. వేపుడు బియ్యము roasted rice, fried or baked in a pan without ghee. n. A frying pan. వేయించు చట్టి, పెనం.
కొన్ని రకాల వేపుడు కూరలు :
దివి పాలెం (గూడూరు)
దివి పాలెం, శ్రీ పొట్టి శ్రీరాములు నెల్లూరు జిల్లా, గూడూరు మండలానికి చెందిన .
గూడూరుకి అతి సమీప దూరంలో దివిపాలెం గ్రామం ఉంది. ఈ ఊరికి బస్సుసౌకర్యం లేదు. ( గత 30 సంవత్స్తరలుగా బస్సు కోసం ఎదురుచూస్తూనే ఉన్నారు. ఈ గ్రామా ప్రజలు ఇప్పటికి కూడాను...) బాగా అభివృద్ధి చెందిన గూడూరు ప్రక్కనే ఉన్న ఈ గ్రామం మాత్రం ఎటువంటి అభివృద్ధికి నోచుకోలేదు. పన్నులుకి 
సంబందించిన ఎటువంటివి అయిన గుడురుకి సమానంగా కట్టడం జరుగుతుంది.
బోధన పాఠశాలలు వసతి 5 వ తరగతి వరకు మాత్రమే ఉంది. 6 వ తరగతి చదవాలంటే 1 కిలోమీటర్లు దూరంలో ఉన్న చిలకురుకు వెళ్ల వలిసిందే. ఈ ఊరికి ప్రెసిడెంట్ ఉన్న పేరుకు మాత్రమే. ఊరి ప్రజలకు ఐకమత్యం తక్కువుగా ఉంటుంది. ఊరి మొత్తానికి ఒకే ఒక చిల్లర అంగడి మాత్రమే ఉంది. దాని పేరు రాం మూర్తి (అండ్) కో... ఊరి ప్రజలు మొలతాడు కొనాలన్నా రాం మూర్తి (అండ్) కో..లోనే కొనాలి. (రిలయన్స్ మాదిరి సూపర్ మార్కెట్ అన్న లెక్క) ఇప్పటికి ఈ ఊరి గ్రామ ప్రజలు ఆటోను నమ్ముకొని రోజువారీ రవాణా కార్య కలాపాలను ముగించుకుంటారు. ఈ ఊరిలో మొత్తం నాలుగు ఆలయాలు ఉన్నాయి. పోతురాజుల స్వామి ( ఊరి మధ్యలో ), రామాలయం, బ్రహ్మం గారి మఠం (హరిజనవాడ ప్రాంతంలో), మహాలక్ష్మి ఆలయం (గిరిజన వాడ) ఆలయాలు ఉన్నాయి.
ఫొలిక్యులిటిస్‌
ఒకటి, లేదా అంతకంటే ఎక్కువ హెయిర్‌ ఫొలికల్స్‌లో మంటే ఫొలిక్యులిటిస్‌ . ఈ పరిస్థితి చర్మంలో ఎక్కడైనా తలెత్తవచ్చు.
రాచకురుపులు, సెగ గడ్డలు, ఇతర ఫొలిక్యులిటిస్‌ కేసులు "స్టాఫిలోకొకస్‌ ఆరెయస్‌ " నుంచి తలెత్తుతాయి.
బట్టల రాపిడి, కీటకాలు కుట్టడం, ఫొలికల్స్‌ మూసుకుపోవడం, షేవింగ్‌, పుర్రెకు మరీ దగ్గరగా జడను గట్టిగా వేయడం వంటివాటి వల్ల నష్టం హెయిర్‌ ఫొలికల్స్‌కు జరిగినప్పుడు ఫొలిక్యులిటిస్‌ మొదలవుతుంది. చాలా ఫొలిక్యులిటిస్‌ కేసుల్లో నష్టం జరిగిన ఫొలిసిల్స్‌ బ్యాక్టీరియం స్టాఫిలోకొకస్‌ (స్టాఫ్‌) దాడికి గురవుతాయి.
ఇనుప ధాతు లోపం వల్ల వచ్చే రక్తహీనత కూడా కొన్నిసార్లు దీర్ఘకాలిక కేసుల్లో కారణంగా కన్పిస్తుంది.
హైపర్‌ లిపిడెమియా
హైపర్‌లిపిడెమియా, హైపర్‌లిపోప్రొటీనెమియా, లేదా హైపర్‌లిపిడామియా (బ్రిటిష్‌ ఇంగ్లిష్‌) అనేది రక్తంలో ఏదో ఒక, లేదా అన్ని రకాలకొవ్వులు, మరియు/లేదా లైపోప్రొటీన్ల స్థాయిలో పెరుగుదల మూలంగా తలెత్తే అసాధారణ పరిస్థితి. (
అరచేయి
అరచేయి (Palm of the Hand) చేయిలో చివరి భాగం. ఇది మణికట్టు నుండి వేళ్ల మొదల్ల మధ్యన ఉండే భాగంగా పరిగణిస్తారు.
సాముద్రికము : సాధన చేసిన హస్తసాముద్రికముపై మరియు ఉపయోగించే పరీక్ష రకం ఆధారంగా, హస్తసాముద్రికులు చేతి యొక్క పలు లక్షణాలను పరీక్షిస్తారు, వీటిలో అరచేయి చూడడం ముఖ్యమైనది.
రేకి : ప్రతి రోజు ఉదయం మరియు రాత్రి గస్శో (Gassho) భంగిమలో (రెండు చేతులని అరచేయి మీద అరచేయి కలిపినట్టు పెట్టుకొని) కూర్చొంటారు. ఈ విధానంలో ఒక భాగమైన తెనోహిర (tenohira) లేదా అరచేయితో నయం చేయటం అనే పధ్దతిని అనుబంధ మరియు ప్రత్యామ్నాయ వైద్యం (CAM) యొక్క రూపంగా వాడుతున్నారు
వాస్కులైటిస్
వాస్కులైటిస్ (Vasculitis) (బహువచనం: "వాస్కులిటిడెస్" ) అనేది రక్తనాళాల్లో మంటతో, అవి నాశనమయ్యే లక్షణాలను ప్రదర్శించే వివిధ రకాల వ్యాధులను సూచిస్తుంది. ధమనులు మరియు సిరలు రెండు రక్త నాళాలు ఈ వ్యాధి కారణంగా దెబ్బతింటాయి. లింఫాన్‌జైటిస్ (లింఫ్ నాళంలో మంట) కొన్నిసార్లు ఒక రకమైన వాస్కులైటిస్‌గా పరిగణించబడుతుంది. వాస్కులైటిస్ ప్రధానంగా ల్యూకోసైట్ వలస మరియు తద్వారా జరిగే నష్టం ద్వారా సంభవిస్తుంది.
సిరలు (ఫ్లెబిటిస్) లేదా ధమనుల్లో (ఆర్టెరిటిస్) మంట రెండూ వాస్కులైటిస్‌లో భాగంగా ఉన్నప్పటికీ, ఇవి ఒకదానితో ఒకటి సంబంధంలేని వ్యాధులుగా గుర్తించబడుతున్నాయి.
వాస్కులైటిస్‌ను వర్గీకరించేందుకు అనేక పద్ధతులు ఉన్నాయి.కొన్ని రోగాల్లో ప్రధానంగా వాస్కులైటిస్ లక్షణాలు కనిపిస్తాయి. ఈ కింది పట్టిక ప్రధాన వ్యాధులను ఇవ్వడం జరిగింది:
టాకాయాసుస్ ఆర్టెరిటిస్, పాలీఆర్టెరిటిస్ నోడోసా మరియు బృహత్కణ ధమని మంట వ్యాధులను కొన్నిసార్లు వాస్కులైటిస్‌గా వర్గీకరిస్తున్నారు, అయితే ఈ వ్యాధులు ప్రధానంగా ధమనుల్లో ఏర్పడతాయి కాబట్టి వాటిని ధమనుల్లో మంట వ్యాధి వర్గానికి చెందుతాయి.
అంతేకాకుండా, వాస్కులైటిస్ వ్యాధితోపాటు ఇతర లక్షణాలను లేదా ఈ వ్యాధికి సంబంధించిన ఒక రకమైన లక్షణాన్ని ప్రదర్శించే అనేక ఇతర వ్యాధులు కూడా ఉన్నాయి, అవి:
సంభవనీయ లక్షణాలు:చికిత్సలు సాధారణంగా మంటను నిలిపివేయడం మరియు నిరోధక వ్యవస్థను నిరోధించడం ద్వారా నిర్వహిస్తారు. ఎక్కువగా, ప్రెడ్నిసోన్ వంటి కార్టిసోన్-సంబంధ మందులు ఉపయోగిస్తారు. అంతేకాకుండా, సైక్లోఫాస్ఫామైడ్ మరియు ఇతరాల వంటి ఇతర రోగనిరోధక శక్తిని తగ్గించే ఔషధాల ఉపయోగాన్ని కూడా పరిగణలోకి తీసుకుంటారు. సంక్రమణ సందర్భంలో, సెపాలెక్సిన్ వంటి యాంటీమోక్రోబియాల్ ఏజెంట్‌లను కూడా సూచిస్తారు. ప్రభావిత అవయవాలకు (గుండె మరియు ఊపిరితిత్తులు వంటివి) నిర్దిష్ట వైద్య చికిత్స అవసరమవుతుంది, వ్యాధి క్రియాశీలకంగా ఉన్నప్పుడు వాటి పనితీరును మెరుగుపరిచేందుకు ఈ చికిత్సలు నిర్వహిస్తారు.
అల్పము
అల్పము [ alpamu ] alpamu. సంస్కృతం adj. Trifling, mean, slight, small, little, petty. స్వల్పమైన, నీచమైన, చిన్న. అల్పకార్యము a small matter. అల్పజ్ఞుడు one that knows little, an ignorant man. అల్పకృష్టి short-sightedness, narrow-mindedness. అల్పప్రాణి a weak creature. అల్పబుద్ధి little-mindedness. అల్పవయస్కుడు one who is tender in age, a mere youth. అల్పాచమనము Urine. అల్పాయుస్సు Tender age. అల్పాయుష్కుడు A short lived man. అల్పారంభము A small beginning. అల్పాహారము A light meal. అల్పుడు n. A mean wretch. నీచుడు, క్షుద్రుడు.
అల్లరి
అల్లరి [ allari ] allari. తెలుగు n. Tumult, commotion, noise, confusion, quarrel, riot. గత్తర, రచ్చ, అల్లరిమనిషి a noisy or troublesome man. అల్లరిచేయు v. a. To trouble, disturb, discompose. గత్రచేయు, తారుమారు చేయు.
అవధి
అవధి [ avadhi ] avadhi. సంస్కృతం n. Boundary, period, time, conclusion, end. (colloq.) Strait, calamity, misfortune. పొలిమేర, కాలము, అవసానము, ఆపద. శరీర పతనావధి as long as one lives. వానికి ఒక అవధి వచ్చినది a misfortune happened to him. అవధి క్రయపత్రము a mortgage bond with the penalty of forfeiting the mortgage after a limited time. అవధీరితము ava-dhīritamu. [Skt.] adj. Disregarded, scorned, despised. అవమానింపబడిన, తిరస్కరింపబడిన అవధూతము adj. Removed, tossed aside, cast away, thrown. తోసివేయబడిన. అవధూతుడు ava-dhūtuḍu. [Skt.] n. A naked mendicant. One who has renounced all worldly feeling and obligation. దిగంబరుడుగా తిరిగే సన్యాసి.
గంటా వారిపాలెం
గంటా వారిపాలెం :--ఈ గ్రామము వినుకొండ మరియు నరసారావుపేట అను పట్టణములకు మధ్య గలదు.
ఈ గ్రామము గుంటూరు జిల్లాలోని వినుకొండ నియొజక వర్గంలో శావల్యాపురం మండలములో గలదు. ఈ గ్రామములో అనేక రకాల కులాల వారు అనేక రకాల మతాల వారు కలసి మెలసి జీవిస్తున్నారు.ఈ గ్రామములో అనేక రకాల పంటలు వేస్తారు.ముఖ్య పంట వరి, ఇంకా ప్రత్తి, మిరప (మిర్చి), వంగ, కాకర, బీర, మొక్కజొన్న, మినుములు, జొన్నలు, పెసర మొదలగు పంటలను పండిస్తారు.ఇక్కడ పశు సంపదకు లోటు లేదు.ఈ గ్రామములో రోజు అనేక వేల లీటర్ల పాలను విక్రయిస్తారు. ఈ గ్రామములో రెండు రాముల వారి స్వామి గుడులు ఉన్నాయి. ఒక వినాయక స్వామి గుడి ఉంది.ఒక ఆంజనేయ స్వామి గుడి ఉంది.ఆ గుడిలో ప్రతి సవత్సరం వైభవంగా శ్రీ ప్రసన్నాంజనేయ స్వామి వారి తిరునాళ్ళ జరుగును.
gantavaripalem is a one of best village in guntur dist. 
living people are like one family and follow good manars.
this is one of good village in ap. but all fecilities are having but no development.
ఫ్లోరా (వృక్ష జాతులు)
వృక్షశాస్త్రంలో "ఫ్లోరా" (Flora) (బహువచనం : ఫ్లోరాస్ లేక ఫ్లొరే; Florae) అను పదానికి రెండు అర్థాలు కలవు: 
ఫ్లోరా (లోయర్ కేస్ 'f' తో మొదలయ్యేది) పత్యేకించి ఒక ప్రాంతంలో లభించే వృక్ష జాతులు, సాధారణంగా అక్కడ సహజంగా లభించే లేదా పుట్టే వృక్ష జాతిని సూచించగా, ఫ్లోరా (పెద్ద అక్షరం 'F' తో మొదలయ్యేది) వృక్ష జాతులను వివరిస్తూ, వివిధ మొక్కలను ఒక దాని నుండి ఇంకొక దాన్ని వేరు చేసే లక్షణాలను వివరించే వృక్ష సంబంధిత వివరణలు మరియు రేఖ చిత్రాలు పొందుపరచబడి, మొక్కలను గుర్తించే సహాయకాలు గల ఒక పుస్తకాన్ని గాని వేరే ఇతర గ్రంథాన్ని గాని సూచిస్తుంది. ఫ్లోరిస్టిక్స్ అంటే వృక్ష జాతుల తయారీని కూడా కలుపుకుని వృక్ష జాతుల అధ్యయనం.
ఫ్లోరా అను పదం లాటిన్ భాషలో ఫ్లోరా అనే పదం నుండి వచ్చింది, ఫ్లోరా రోమన్ల పురాణంలో పుష్పాల దేవత. ఫ్లోరాకి జతగా జంతు జాలానికి ఉపయోగించే పదం ఫానా. "ఫ్లోరా", "ఫానా" మరియు ఫంగి వంటి ఇతర జీవ జాలాన్ని బయోట అనే ఉమ్మడి పదంతో సూచిస్తారు. కొన్ని ప్రాచీన మరియు ఆధునిక ఫ్లోరాలు ఈ దిగువ జాబితాలో చేర్చబడ్డాయి.
ప్రాంతం, కాలం, ప్రత్యేక వాతావరణం, లేదా శీతోష్ణ స్థితి ఆధారంగా మొక్కలను ఫ్లోరాలుగా ఏర్పరచడం జరిగింది. ప్రాంతాలు, పరస్పర విరుద్ధమైన పర్వతాలు, చదును భూములు వలె భౌగోళికంగా స్పష్టం అయిన క్షేత్రాలు కావచ్చు. "ఫాస్సిల్ ఫ్లోరా" వలె ఫ్లోరాలు అంటే చరిత్ర సంబంధిత శకానికి చెందిన వృక్షజాతులు కూడా కావచ్చు. కడపటికి, ప్రత్యేక పర్యావరణాల ఆధారంగా కూడా ఫ్లోరాలను ఉపవిభజన చెయ్యవచ్చు.
కొన్ని సార్లు బాక్టీరియా జీవులు ఒక ఫ్లోరాలో చేర్చబడతాయి, మరి కొన్నిసార్లు "బాక్టీరియల్ ఫ్లోరా" మరియు "ప్లాంట్ ఫ్లోరా"లు వేర్వేరుగా ఉపయోగించబడతాయి.
ఒకప్పుడు ఫ్లోరాలు గ్రంథాలు మాత్రమే, కానీ ఇప్పుడు కొన్ని CD-ROM లేక వెబ్ సైట్ల లో ప్రచురించబడుతున్నాయి. ఒక ఫ్లోరా విస్తరించి ఉన్న ప్రదేశాన్ని భౌగోళికంగా కాని లేదా రాజకీయంగా కాని నిర్వచించవచ్చు. సాధారణంగా, ఫ్లోరాలను ఏ మాత్రం సార్థకంగా ఉపయోగించాలన్నా కొంత ప్రత్యేకమైన వృక్ష సంబంధిత జ్ఞానం అవసరం.
ఒకానొక ప్రదేశంలో విస్తరించి ఉన్న మొక్కల ప్రపంచం గురించి పోలాండ్ కు చెందిన క్రైస్తవుడు మిచల్ బోయిమ్ వ్రాసిన "ఫ్లోరా సైనెన్సిస్" ఫ్లోరా అను పదాన్ని ఈ అర్థంలో ఉపయోగించిన మొట్టమొదటి పుస్తకం. పేరు ఆ విధంగా ఉన్నప్పటికీ, అందులో మొక్కల గురించి మాత్రమే కాక ఆ ప్రదేశంలోని కొన్ని జంతువుల గురించి కూడా వ్రాయబడింది.
ఒక ఫ్లోరా సాధారణంగా, గుర్తించేందుకు అవసరమైన వివరములు కలిగి ఉంటుంది. పలుమార్లు ఇవి ఉపయోగించే వ్యక్తి ఇవ్వబడిన రెండు ప్రత్యామ్నాయాలలో ఆ మొక్కకు ఏ వివరణము వీలైనంత ఎక్కువగా నప్పుతుందో నిర్ణయించుకోవడానికి మరల మరల ఆ మొక్కను పరిశీలించాల్సి ఉన్నటువంటి "డైకోటమస్" వివరములు.
డేవిడ్ ఫ్రోడిన్ చే ప్రపంచంలోని ఫ్లోరాలు సంక్షేపముగా సంగ్రహించబడ్డాయి.వికీపీడియాలో ఈ దిగువ ప్రధాన వృక్ష జాతి వర్గములు ఉన్నవి:
వింత (అయోమయ నివృత్తి)
వింత అనగా Curiosity, wonder; oddity, oddness; an odd thing, a rarity, a thing that causes wonder, a marvel, ఆశ్చర్యము, అద్భుతము.
యువెటిస్
యువెటిస్ ముఖ్యంగా కంటిలోని "యువెవా" అని పిలిచే మధ్యపొర వాపును సూచిస్తుంది, కాని సాధారణ వాడుకలో కంటి లోపల ఏదైనా వాపును సూచించడానికి ఉపయోగిస్తున్నారు.
యువెటిస్‌ను సంయుక్త రాష్ట్రాల్లో సుమారు 10% అంధత్వానికి కారణంగా భావిస్తున్నారు. యువెటిస్‌కు తక్షణ చికిత్స అవసరం మరియు వాపును నియంత్రించడానికి తక్షణ చికిత్సతోపాటు ఒక దృష్టి దోషానికి కళ్లజోడును అమర్చే వ్యక్తి లేదా కంటి వైద్యుడిని సంప్రదించాలి.
యువెటిస్‌ను శరీర నిర్మాణానికి సంబంధించి వాపు ద్వారా ప్రధానంగా ప్రభావితమైన కంటిలోని భాగం ఆధారంగా "పూర్వ", "మధ్యస్థ", "పృష్ఠ" మరియు "పానువెటిక్" రూపాల్లో వర్గీకరించారు.2004లో, అంతర్జాతీయ యువెటిస్ నిపుణుల సమూహం శరీర నిర్మాణ సంబంధిత వర్గీకరణతోపాటు యువెటిస్ వైద్య ప్రయత్నాల్లో సమాచారాన్ని నివేదించే ఒక పద్ధతిని ప్రమాణీకరించడానికి బాల్టిమోర్, MDలో సమావేశమయ్యారు. ఈ సమావేశంలో ఫలితాలను 2005లో అమెరికన్ నేత్ర వైద్య పత్రికలో ప్రచురించబడ్డాయి.
అనేక పరిస్థితులు యువెటిస్‌కు సంబంధించి ఉన్నాయి, వాటిలో ప్రమాదకర బాహ్య కంటికి సంబంధించిన వ్యాధులు అలాగే కంటికి సోకే రోగాలు ఉన్నాయి. పూర్వ యువెటిస్‌లో, సుమారు సగం కేసుల్లో సంబంధిత పరిస్థితి లేదా వ్యాధి కనిపించలేదు. అయితే, పూర్వ యువెటిస్ అనేది తరచూ HLA-B27కు సంబంధించిన రోగాల్లో ఒకటి. HLA యుగ్మవికల్పం యొక్క ఆ రకం ఉన్నట్లయితే సుమారు 15% వరకు ఈ వ్యాధి పెరిగే ప్రమాదం ఉంటుంది.
యువెటిస్‌తో సంబంధం ఉన్న దైహిక క్రమరాహిత్యాలలో ఇవి ఉన్నాయి:
యువెటిస్ అనేది కంటిలోని ఒక సంక్రమణతో పోరాడటానికి ఒక (సాధారణ) రక్షిత ప్రతిస్పందన కావచ్చు. యువెటిస్‌తో బాధపడుతున్న తక్కువమంది రోగులను సూచిస్తున్నప్పడు, క్రింది అంటురోగాలు సంభవించవచ్చు:
పలు కేసుల్లో, యువెటిస్ అనేది ఒక దైహిక (అంటే, బాహ్య కంటి) పరిస్థితికి సంబంధించి ఉండదు: నొప్పి కంటిని ఆవరిస్తుంది. వీటిలోని కొన్ని కేసుల్లో, కంటిలో కనిపించే పరిస్థితులు ఒక పేర్కొన్న సిండ్రోమ్ యొక్క లక్షణాలుగా చెప్పవచ్చు మరియు కింది వ్యాధి నిర్ధారణలను కలిగి ఉంటుంది:మాస్క్యూరేడ్ సిండ్రోమ్స్ అనేవి వైద్యపరంగా ఒక పూర్వ లేదా పృష్ఠ యువెటిస్ వలె ఉండే కంటి క్రమరాహిత్యాలు, కాని తాపజనకం కావు. సర్వసాధారణంగా కనిపించే వాటిలో కొన్ని అంశాలు:రోగ నిరూపణ అనేది సాధారణంగా తక్షణ రోగ నిర్ధారణ మరియు చికిత్స పొందే వారికి ఉత్తమమైనది, చికిత్స చేయనట్లయితే ప్రమాదకరమైన చిక్కులు (శుక్లాలు, నీటికాసులు, బ్యాండ్ కెరాటోపతీ, రెటీనల్ ఎడెమా మరియు పూర్తిగా అంధత్వం రావడం) ఏర్పడవచ్చు. యువెటిస్ రకం, అలాగే దాని తీవ్రత, వ్యవధి మరియు చికిత్సకు ఉపశమనం లేదా ఏదైనా సంబంధిత అనారోగ్యాలు వంటి అన్ని అంశాలను పరిగణనలోకి తీసుకోవాలి.
యువెటిస్‌ను సాధారణంగా గ్లూకోకోర్టికోయిడ్ ప్రేరకద్రవ్యాలను సమయోచిత కంటి చుక్కలు (ప్రెడ్నిసోలోన్ ఎసెటేట్) లేదా కోర్టికోస్టెరాయిడ్స్‌ను నోటి ద్వారా అందించడం ద్వారా చికిత్స చేస్తారు. కోర్టికాస్టెరాయిడ్‌లను ఇవ్వడానికి ముందు, పూబూత ఛాయ పరీక్షచే శుక్లపటల కంతులను తొలగిస్తారు. కోర్టికాస్టెరాయిడ్‌లతోపాటు, ఆట్రోపైన్ లేదా హోమాట్రోపైన్ వంటి సమయోచిత సైక్లోప్లెజిక్‌లను కూడా ఉపయోగించవచ్చు. 
కొన్ని సందర్భాల్లో, కంటి యొక్క వాపును తగ్గించడానికి PSTTA (పోస్టెరియర్ సబ్‌టెనన్ ట్రియామ్సినోలోన్ ఎసెటేట్) యొక్క ఒక ఇంజెక్షన్‌ను కూడా చేయవచ్చు. 
ప్రమాదకరమైన లేదా మరింత హానికరమైన యువెటిస్ కేసులు కోసం మెథోట్రెక్సేట్ వంటి యాంటీమెటాబోలైట్ మందులను తరచూ ఉపయోగిస్తారు. ఇన్‌ఫ్లిక్సిమాబ్ లేదా ఇతర యాంటీ-TNFల కషాయాలతో ప్రాయోగిక చికిత్స కూడా కొంతవరకు సహాయపడవచ్చు.
స్వర్ణ దేవాలయం
ఈ ఆలయం ఉత్తర భారతంలోని అమృతసర్ లో ఉంది. సిక్కు మతస్తులకు అతి పవిత్రమైన ఈ అలయానికి నాలుగు వందల ఏండ్ల చరిత్ర ఉంది. ఈ ఆలయ నిర్మాణంలో ఏడు వందల కిలోల బంగారం వాడారు. ఈ ఆలయానికి సిక్కు మతస్తులే గాక అన్య మతస్తులు కూడా వస్తుంటారు. రోజు ఈ ఆలయాన్ని మూడున్నర లక్షలమంది దర్శిస్తుంటారు. పర్వ దినాలలో వీరి సంఖ్య పది లక్షలవరు వుంటుంది. ఈ ఆలయ వార్షికాదాయం ఐదు వందల కోట్ల రూపాయలకు పైనే వుంటుంది. పండగ దినాలలో ఆదాయం నాలుగు కోట్లు వుంటుంది. ఈ అమృతసర్ స్వర్ణ దేవాలయం సంపద విలువ వెయ్యి కోట్ల రూపాయల పైనే వుంటుంది. (మూలం : ఈనాడు ఆదివారం: 17 జూలై 2011)
స్వర్ణము
స్వర్ణము [ svarṇamu ] svarṇamu. సంస్కృతం n. Gold. కనకము, బంగారు. స్వర్ణరససిద్ధి alchemy. ఆ కవికి స్వర్ణాభిషేకము చేసాడు he made the poet wallow in wealth. ఆ ధ్వజస్తంభమునకు స్వర్ణాభిషేకము చేయించాడు he gilt the flagstaff of the temple. స్వర్ణకారుడు svarṇa-kāruḍu. n. A goldsmith. కంసాలి.
హేమము
హేమము [ hēmamu ] hēmamu. సంస్కృతం n. Gold. బంగారు. "హేమాంగి." the golden maid. T. ii. 75. హేమకారకవిద్య hēma-kāraka-vidya. n. Alchemy, the art of making gold. రసవాదము. హేమకారుడు hēma-kāruḍu. n. A goldsmith. కంసాలి, స్వర్ణకారుడు. హేమపుష్పకము hēma-pushpakamu. n. The Gold flower, Michelia champaka. సంపంగిచెట్టు, సంపెంగచెట్టు. హేమపుష్పిక hēma-pushpika. n. A kind of wild golden Jessamin. పచ్చఅడవిమొల్ల. హేమాద్రి hēm-ādri. n. The golden mountain, i.e., Mount Meru. మహామేరువ, బంగారుకొండ. హేమాహేమీలు hēmā-hēmīlu. n. Great men, wealthy men, men of position, superiors. ఘనులు, పూజ్యులు. H. i. 256. నెల్లూరు జిల్లాలో కాపులు హేమాహేమీలుగా నున్నారు the farmers of the Nellore district are very opulent. హేమించు hēm-inṭsu. v. n. To turn to gold. బంగారమగు. వారిప్పుడు నిండా హేమించి యున్నారు they are now very wealthy.
అష్టకం
దేవతలకు పూజ చేసేందుకు ఎన్నో మార్గాలున్నాయి. స్తోత్రం చేయడం ఒకానొక చక్కటి మార్గం. అష్టకం (బహువచనం: అష్టకాలు) అనేది ఎనిమిది శ్లోకాల సమాహారం. సాధారణంగా అష్టకాలు సంస్కృత భాషలో ఉంటాయి. శంకర భగవత్పాదులవారు చాలా అష్టకాలు రచించారు. అష్టకాల చివర ఫలశ్రుతి ఉంటుంది. ఫలశ్రుతి అంటే ఈ రచనని విన్నవారికి, చదివిన వారికి కలిగే లాభం ఏమిటని తెలిపే వివరణ.
జనార్ధనాష్టకం తెలుగులో వ్రాయబడిన ఒకానొక మధురమైన రచన. ఈ అష్టకాన్ని వ్రాసింది కందుకూరి రుద్రకవి. మరిన్ని అష్టకముల కోసం అష్టకములు క్లిక్ చేయగలరు.
శృంగక్ష్మాబృంది వాసే సుకముఖమునిభిఃసేవ్యమానాడుంఘ్రిపక్షే
రాంభొట్ల లక్ష్మీనారాయణ శాస్త్రి
రాంభొట్ల లక్ష్మీనారాయణ శాస్త్రి (డిసెంబరు 9, 1908 - నవంబరు 19, 1995) ప్రసిద్ధిచెందిన పురాణ ప్రవచకుడు మరియు సంస్కృతాంధ్ర పండితుడు.
ఈయన పాలకొండ మండలంలోని గుడివాడ అగ్రహారంలో ముఖలింగేశ్వరుడు మరియు సోదెమ్మ దంపతులకు జన్మించాడు. చిన్నతనంలోనే తండ్రి వద్ద రామాయణ, భారత, భాగవతాలను విని తెలుసుకున్నాడు. 13వ ఏట తండ్రి మరణించగా శ్రీహరిపురం లో కొంతకాలం అధ్యాపకునిగా పనిచేశాడు.
గొల్లాది లో గన్నవరపు అబ్బన్నశాస్త్రి వద్ద చేరి కాళిదాస త్రయాన్ని, కావ్య నాటకాలను 18 నెలలలో పూర్తిచేశాడు. తర్వాత విజయనగరం లోని సంస్కృత కళాశాలలో విద్యార్ధిగా చేరాడు. తాతా సుబ్బరాయశాస్త్రి, నౌడూరు వేంకటశాస్త్రి, పేరి వేంకటేశ్వరశాస్త్రి, అప్పల్ల జోగన్నశాస్త్రి, కొంపెల్ల విశ్వనాథశాస్త్రి తదితరుల వద్ద వ్యాకరణం నేర్చుకున్నాడు. గంటి సూర్యనారాయణ దగ్గర మీమాంసాదులను, పరవస్తు రామానుజాచార్యులు వద్ద ఋగ్వేదం, భాషాశాస్త్రం, ఉపనిషత్తులను నేర్చుకున్నాడు.
1929 లో పార్వతీపురం పాఠశాలలో సంస్కృత పండిత పదవిని చేపట్టాడు. 1940 లో టెక్కలి పాఠశాలలో తెలుగు పండితునిగా చేరాడు. 1951 లో విశాఖపట్నం లోని ఎ.వి.ఎన్. కళాశాలలో పండిత పదవికి ఎంపికయ్యాడు. ఆంధ్ర విశ్వకళా పరిషత్ లో ఆంధ్ర పండిత పదోన్నతిని పొంది మూడు సంవత్సరాలు సేవలందించాడు.
పదవీ విరమణ చేసిన తర్వాత విశాఖపట్నంలో స్థిరపడ్డాడు, 1950 లో దివ్యజ్ఞాన సమాజం లో భగవద్గీత ప్రవచనం ప్రారంభించాడు.1969 నుండి 1975 వరకు ద్వారకానగర్ లోని శంకరమఠంలో రామాయణ, భారత, భాగవతాలను నిరాఘాటంగా ప్రవచించాడు. తర్వాత 1975 నుండి రెండు దశాబ్దాలు మధురానగర్ లో రామాయణాది పురాణాలే కాకుండా శ్రీ సీతారామాంజనేయ సంవాదం, ఉత్తర రామచరిత్ర, భాస్కర రామాయణం, వివేక చూడామణి మొదలైన గ్రంథాల సారాన్ని కూడా అందరికి ప్రవచనాల రూపంగా అందించాడు.
ఈయన "అనర్ఘ రాఘవం", "అభిజ్ఞాన శాకుంతలం", "మేఘ సందేశం", "విక్రమోర్వశీయం", "మాళవికాగ్ని మిత్రం", "రఘువంశ రత్నాలు", "కాశీ శతకం", "రామచంద్ర శతకం" మొదలైన సంస్కృత కావ్యాలను ఆంధ్రీకరించాడు. "ప్రతీకారం" పేరుతో సంస్కృత నాటకం రచించాడు.
విశాఖపట్నంలో వీరికి 1968లో షష్టిపూర్తి ఉత్సవం వైభవంగా జరిగినది. ఈయన 1995 నవంబరు 19 తేదీన పరమపదించాడు.
నరమాంస భక్షణ
నరమాంస భక్షణ అనగా మనుషుల్ని చంపి వారి మాంసాన్ని తినడం.
ఈస్టర్ ఐల్యాండ్ : కరువు పాలినేషియన్ ద్వీపవాసుల అందరిలో నరమాంస భక్షణ కూడా అలవాటయింది.
హిందూ పురాణాలలో ఇల్వలుడు వాతాపి నరమాంస భక్షణ చేయించినట్లుగా చెప్పబడింది. ఇల్వలుడికి మృత సంజీవని విద్య తెలియడం వలన వాతాపిని తిరిగి బ్రతికించేవాడు.
చొప్పల్లి సూర్యనారాయణ భాగవతార్
చొప్పల్లి గా ప్రసిద్ధిచెందిన చొప్పల్లి సూర్యనారాయణ భాగవతార్ సుప్రసిద్ధ హరికథా కళాకారుడు మరియు రంగస్థల, సినిమా నటుడు.
ఈయన విజయనగరం జిల్లా లోని చొప్పల్లి గ్రామంలో సెప్టెంబరు 19 1905 తేదీన జన్మించాడు. వైణిక విద్వాంసుడైన చొప్పల్లి నరసింహం మరియు సూరమాంబ ఈయన తల్లిదండ్రులు. ఆనాడు విజయనగరం మహారాజైన ఆనంద గజపతి నాటక సమాజంలో నటించి ప్రజల మరియు ప్రభువుల మన్ననలు పొందినవాడు నరసింహం. తండ్రి ప్రోత్సాహం చొప్పల్లిని నటునిగా తీర్చిదిద్దాయి.
విజయనగరం మహారాజా కళాశాలలో ఎస్.ఎస్.ఎల్.సి. పాసయ్యాడు. తర్వాత శ్రీవాణీ విలాస్ అమెచ్యూర్ కంపెనీలో చేరి అనాసపురపు గోపాలరావు సరసన "రసపుత్ర విజయం" నాటకంలో వీరమాత పాత్ర పోషించి మొదటిసారిగా రంగస్థల ప్రవేశం చేశాడు. తర్వాత "ప్రహ్లాద"లో నారదుడు, "లవకుశ"లో లక్ష్మణుడుగా పాత్రలు పోషించాడు. తర్వాత ప్రసిద్ధ నటులైన యడవల్లి, పారుపల్లి, ఆంజనేయులు మొదలైన వారితో కలిసి "ద్రౌపదీ వస్త్రాపహరణం", "గయోపాఖ్యానం", "సక్కుబాయి" మొదలైన నాటకాలలో నటించాడు. ముఖ్యంగా "సక్కుబాయి"లో శివయోగి, "పాండవ" నాటకంలో ధర్మరాజు పాత్రలు ఆయనకు అఖండమైన ప్రఖ్యాతిని చేకూర్చాయి.
చొప్పల్లి తొలినాటి చలనచిత్ర రంగంలో ప్రవేశించి సక్కుబాయి (1935) సినిమాలో శివయోగి పాత్రను, ద్రౌపదీ వస్త్రాపహరణం (1936) లో ధర్మరాజు పాత్రను, కచ దేవయాని (1938) లో శుక్రాచార్యుడుగా, రుక్మిణీ కళ్యాణంలో అగ్నిద్యోతనుడుగాను, మీరా బాయి (1940) లో రూపగోస్వామి మొదలైన పాత్రలు ధరించి కీర్తిని గడించాడు.
1929లో మద్రాసు ఆకాశవాణి కేంద్రంలో హరికథకుడిగా ప్రవేశించి అనేక హరికథ లను గానం చేశాడు. పండితుల చేత "హరికథా కంఠీరవ" అనే బిరుదును పొందాడు.
గంగారత్నం
గంగారత్నం ప్రముఖ రంగస్థల మరియు సినిమా నటీమణి. ఈమె గయ్యాళి మహిళ పాత్రలు ధరించి ప్రేక్షకులను మెప్పించింది.
ఈమె విశ్వబ్రాహ్మణ కుటుంబంలో 1893లో తూర్పు గోదావరి జిల్లా, అంబాజీపేట మండలము, గంగలకుర్రు గ్రామంలో జన్మించింది. బాల్యంలోనే ఈమెకు జవ్వాది వెంకటరత్నంతో వివాహం జరిగింది. ఈమెకు 16 సంవత్సరాల వయసు ఉన్నప్పుడే ఈమె భర్త మరణించాడు. ఫలితంగా ఈమె జీవనోపాధి కోసం 17 సంవత్సరాల పిన్నవయసులోనే నాటకాలలో వేషం వేయడం ప్రారంభించింది. 1936లో సినిమా రంగప్రవేశం చేసింది. ఈమె తొంభై సంవత్సరాల వయసు వరకు నటజీవితాన్ని కొనసాగించింది. ఈమెకు ఒక కుమారుడు, ఇద్దరు కుమార్తెలు ఉన్నారు. ఈమె చివరి దశలో పేదరికాన్ని అనుభవిస్తూ 2001లో తన 108వ యేట మరణించింది.
జీవనోపాధి కోసం అతి పిన్నవయసులోనే నాటకాలు వేయడం ప్రారంభించిన గంగారత్నం ముఖ్యంగా హరిశ్చంద్ర నాటకంలో కలహకంఠిగా, చింతామణి నాటకంలో శ్రీహరిగా పాత్రలు ధరించింది. చింతామణి నాటకంలో శ్రీహరి పాత్ర పోషించాలంటే ఒక్క గంగారత్నమే దానికి సమర్థురాలనే పేరు గడించింది. విద్యుత్ దీపాలు లేని ఆ రోజుల్లో, దివిటీల వెలుగులో దీపాల కాంతిలో నాటక ప్రదర్శనలు నిర్వహించే రోజులలో కూడా ఈమె అధ్భుతంగా నటించి పేరు సంపాదించుకుంది. ఆ రోజుల్లో రంగస్థలంపై ఉద్దండులైన యడవల్లి సూర్యనారాయణ, గోవిందరాజుల సుబ్బారావు, స్థానం నరసింహారావు, ఉప్పులూరి సంజీవరావు, నెల్లూరు నాగరాజు మొదలైనవారితో నటించింది. ఈమె 1936- 1985 మధ్యకాలంలో సినిమాలలో నటించింది. సినిమాలలో నటించడం మానివేసిన తరువాత మళ్ళీ నాటకరంగంలో పునఃప్రవేశం చేసి సుమారు 20 సంవత్సరాలు అనేక పౌరాణిక, సాంఘిక నాటకాలలో నటించింది.
ఈమె క్రమంగా నాటకాల నుండి చలనచిత్ర రంగంలోనికి ప్రవేశించింది. కాకినాడకు చెందిన కొమ్మారెడ్డి నాగేశ్వరరావు 1936లో నిర్మించిన ప్రేమవిజయం అనే సాంఘిక చలనచిత్రంలో తొలిసారిగా నటించింది. తరువాత ఈమె అనేక ప్రఖ్యాత చలన చిత్రాలలో నటించి మంచి పేరు సంపాదించింది. ఈమె నటించిన చివరి చిత్రం శ్రీవారి శోభనం. ఈమె గయ్యాళి పాత్రలను అతి సహజంగా పోషించి మంచి పేరు సంపాదించుకున్నది. ఈమె పోషించిన గయ్యాళి పాత్రలు తరువాతి తరం నటి సూర్యకాంతానికి ఆదర్శ ప్రాయం అయ్యాయి.
పూర్ణము
పూర్ణము [ pūrṇamu ] pūrṇamu. సంస్కృతం adj. Full, filled, నిండిన. Complete, all, entire. సమస్తము. Strong, powerful, able. శక్తిగల. పూర్ణకము pūrṇakamu. n. A filling up; as పాదపూర్ణకము a peg in a verse: any useless word inserted to fill the measure, as ఒగి, తగన్, ఇల, &c. పూర్ణకుంభము pūrṇa-kumbhamu. n. An ornamented vase filled with water and used in marriages, &c. పూర్ణగర్భము pūrṇa-garbhamu. n. A sort of cake. బూరె. పూర్ణపాత్రము or పూర్ణానకము pūrṇa-pātramu. n. A full cup or vessel, a vessel filled with cloths or ornaments, which are scrambled for at a festival, a vessel full of rice presented at a sacrifice to the superintending and officiating priests. హర్షాదుత్సవకాలే యదలంకారాంబరాదికం. కట్నము కోసరము పండ్లు పసుపుబట్టలు మొదలైనవి ఉంచిన పళ్లెము; ఉత్సవకాలమందు సంతోషము చేత వస్త్రాభరణాదికమును దోచుకొనుట; వస్తుసంపూర్ణపాత్రము. పూర్ణమాసము or పౌర్ణమాసము pūrṇa-māsamu. n. A sacrifice performed on the day of the full moon. పూర్ణము or పూర్నము pūrṇamu. n. The inside of a pie. The stuffing of a cake. పూర్ణిమ or పౌర్ణిమాసి pūrṇima. n. The lunar day on which the moon is full. పున్నమి, పౌర్ణమి. పూర్ణీభవించు pūrṇī-bhavinṭsu. v. n. To become full, నిండు, పూర్ణమగు. పూర్ణుడు pūrṇuḍu. n. One who is full or well skilled. వాడు విద్యలో పూర్ణుడు he is an accomplished scholar.
కదిలే కాలమా కాసేపు ఆగవమ్మా
కదిలే కాలమా కాసేపు ఆగవమ్మా పెదరాయుడు (1995) సినిమాలోని పాట. దీని రచయిత సాయి శ్రీహర్ష. ఈ మంచి గీతాన్ని ఏసుదాస్ మరియు కె.ఎస్.చిత్ర పాడగా కోటి సంగీతాన్ని సమకుర్చారు.
భార్యతో కలిసి ఊరికి దూరంగా ఉంటాడు పెదరాయుడి తమ్ముడు. అతనిది వెలివేయబడ్డ కుటుంబం. మంచిచెడ్డలకు ఎవ్వరూ రారు. ఆ సందర్భంలో భార్యకు సీమంతం చెయ్యాలి. ముత్తయిదువులూ బంధువుల సమక్షంలో జరగాల్సిన వేడుక అది. కానీ, అక్కడ ఎవ్వరూ ఉండరు. ఉన్నది ఒక్క భర్తే. అతడే ఆ వేడుక జరిపించాలి.
పల్లవి: కదిలే కాలమా కాసేపు ఆగవమ్మా
జరిగే వేడుకా కళ్లార చూడవమ్మా
పేగే కదలగా సీమంతమాయెలే
ప్రేమ దేవతకు నేడే
ఈ పాట "కదిలే కాలమా కాసేపు ఆగవమ్మా" అని మొదలౌతుంది.
భార్యకు భర్త ఏమౌతాడు అన్నది మొదటి చరణం. "లాలించే తల్లి పాలించే తండ్రి నేనేలే నీకన్నీ" అని అంటాడు.
రెండవ చరణంలో "తాతయ్య తేజం పెదనాన్న నైజం కలిసున్న పసిరూపం" అని అంటాడు. ఇక్కడ తాతయ్య అంటే పాపారాయుడు (రజనీకాంత్), పెదనాన్న పెదరాయుడు (మోహన్ బాబు). అలాంటి పుత్రుడితో "వెలిగేనులే మా వంశం" అని కోరుకుంటాడు భర్త.
ఎంతో ఘనంగా జరగాల్సిన సీమంతం అలా జరిగిందేమిటి అన్న లోటు భార్యకి లేకుండా చేస్తాడు. భార్య చివర్లో "ఎన్నో నోములే గతమందు నోచి ఉంటా నీకే భార్యనై ప్రతి జన్మనందు ఉంటా" అని అంటుంది.
పూర్వము
పూర్వము [ pūrvamu ] pūrvamu సంస్కృతం adj. First, former, prior, preceding, initial, before, in front of: old, ancient. మొదటిది, మొదటి చోటిది, మొదటికాలపుది. East, eastern. మొదటిదిక్కుది. adv. Formerly, of old. తత్పూర్వము previously, before which, before that (time or occurrence.) n. Former or ancient times, days of old. పూర్వ pūrva. n. The east తూర్పు. పూర్వకము pūrvakamu. adj. Originating in, made of, arising from. బుద్ధి పూర్వకమైన intentional, originating in purpose. వ్రాత పూర్వకమైన in writing. When added to many nouns it makes them adjectives as వినయ పూర్వకమైన humble, humbly expressed. పూర్వకముగా pūrvakamu-gā. adv. As a token of. As, through, by way of, a token of. As, through, by way of, in accordance with. ప్రమాణ పూర్వకముగా on oath. దాన పూర్వకముగా willingly, voluntarily. మంత్ర పూర్వకముగా by means of spells, magically. వినయ పూర్వకముగా humbly. పూర్వగంగ pūrva-ganga. n.The river Narbada. పూర్వజ pūrvaja. n. An elder sister. అక్క. పూర్వజన్మము pūrva-janmamu. n. A former birth. పూర్వజన్మ ఫలము purva-janma-phalamu. n. The result of action in a former birth. Destiny, fortune, fate. పూర్వజుడు pūrvajuḍu. n. An elder brother, అన్న. పూర్వదేవుడు or పూర్వగీర్వాణుడు pūrva-dēvuḍu. n. An elder god, a Rakshasa, రాక్షసుడు, తొలివేల్పు. పూర్వపక్షము or పూర్వసిద్ధాంతము pūrva-pakshamu. n. An argument, one side of a question in logic, వాదము. An objection to an argument. నా మాటలు పూర్వపక్షములే all my words were mere statements. పూర్వపక్షమై పోయిన refuted, rebutted. పూర్వపర్వతము or పూర్వాద్రి pūrva-parvatamu. n. The eastern mountain out of which the sun is supposed to rise. పూర్వరంగము pūrva-rangamu. n. A commencement, prologue, overture. నాటకమునకు మొదలు. BD. iii. 97. పూర్వాభముఖుడు pūrv-ābhi-mukhuḍu. n. One who faces the east. పూర్వార్థము pūrv-ārdhamu. n. A former half. పూర్వాషాఢ pūrv-āshāḍa. n. The name of a lunar constellation. పూర్వాహ్ణము pūrv-āhnamu. n. The first part of the day, the forenoon, దినపూర్వభాగము. పూర్వులు or పూర్వవికులు pūrvulu. n. Ancestors, forefathers, predecessors. పూర్వోత్తర దిక్కు pūrv-ōttara-dikku. n. The north east, ఈశాన్యం పూర్వోత్తరము pūrv-ōttaramu. n. The whole of an affiar, from the first (పూర్వము) to the last (ఉత్తరము.) Particulars, details. దాని పూర్వోత్తరము ఎరుగను I know nothing whatever about it. నీ పూర్వోత్తరమేమో చెప్పు tell me your antecedents. పూర్వోత్పన్నము pūrv-ōtpannamu. adj. Primeval. అనాదియైన.
ఉప్పులూరి గోపాలకృష్ణ మూర్తి
ఉప్పులూరి గోపాలకృష్ణ మూర్తి (జులై 9, 1918 - మార్చి 22, 2007) ఒక సుప్రసిద్ధ తత్త్వవేత్త. "యూజీ"గా సుప్రసిద్ధుడు.
ఆయన జులై 9, 1918 న కోస్తా ఆంధ్ర ప్రాంతానికి చెందిన మచిలీపట్నంలో జన్మించాడు. గుడివాడలో పెరిగాడు. ఆయన తల్లి ఇతనికి జన్మనిచ్చిన ఏడురోజులకే కన్నుమూసింది. అప్పుడు ఆయన అమ్మమ్మ అతన్ని పెంచి పెద్దచేసింది. ఆమె ఒక సంపన్న బ్రాహ్మణ కుటుంబానికి చెందిన పేరొందిన న్యాయవాది. దివ్యజ్ఞాన సమాజం కార్యక్రమాల్లో పాలుపంచుకుంటూ ఉండేది. అలా యూజీకి కూడా బాల్యం లోనే ఆ సమాజంతో పరిచయం కలిగింది.
ఎక్కువకాలము విదేశాలలో గడిపి తనదైన తత్త్వాన్ని ప్రజలకు పంచిన వ్యక్తి యు.జి. మార్చి 22, 2007లో ఆయన మరణించారు. తర్వాతనె తెలుగువారు అటువంటి తత్త్వవేత్త ఒకరున్నారని తెలుసుకున్నారు. యు.జి. తత్త్వం " ఏదీ అసత్యము కాదు.. ఏదీ సత్యము కాదు అంతా మిధ్య అన్నట్టుగా సాగుతుంది. " జ్ఞానోదయం " అనేది లేనే లేదంటారు. దినవారీ కార్యక్రమాల నిర్వహణకు జ్ఞానము అవసరమే. ఐతే ఆ జ్ఞానము రావడమే జ్ఞానోదయమా! అని ప్రశ్నిస్తారు . ఆలోచనల ప్రభావం తాత్కాలికమే తప్పించి శాశ్వత పరిష్కారం చూపించే ఆలోచనలే లేవన్నారు. ఆలోచన అనేది ఏ రూపంలో ఉన్నా అంగీకరించలేదు. ఆలోచనాపరమైన విజ్ఞానము కూడా మిధ్యేనని అన్నారు.
నేను నా రాక్షసి
నేను నా రాక్షసి అనేది దగ్గుబాటి రానా హీరోగా 2011 లో విడుదలయిన చిత్రం. ఈ సినిమాలో ఇలియనా కథానాయక. ఈ సినిమా షుటింగ్ పూర్తి చేసుకొని 29 ఏప్రిల్ 2011 న విడుదల అయ్యింది. ఈ చలన చిత్రానికి పూరీ జగన్నాథ్ దర్శకత్వం వహించారు. ఈ చిత్రం ఆశించినంతగా విజయం సాధించలేక పోయింది.
పదహారు కళలకు ప్రాణాలైన
పదహారు కళలకు ప్రాణాలైన అన్నమయ్య (1997) సినిమాలోని పాట. దీనిని జె.కె. భారవి రచించారు. దీనిని మనో గానం చేశారు. ఎం.ఎం.కీరవాణి సంగీతాన్ని సమకూర్చారు.
అన్నమయ్య ఇద్దరు భామల ప్రేమలో పడ్డాడు. అతని దృష్టిలో భక్తి అంటే ప్రియురాళ్లపైన ఉన్న రక్తి, పూజ అంటే శృంగార పూజ. అర్చన అంటే అంగాంగ వర్ణన. ఈ స్థితిలో ఉన్న అన్నమయ్య తన రసాధిదేవతలకు శృంగారార్చన చేస్తున్నట్లుగా సినిమాలో చిత్రీకరించారు. తిరుమలలో స్వామివారికి షోడశోపచార పూజ (షోడశ అనగా పదహారు) జరుగుతూ ఉంటుంది. ఇక్కడ అన్నమయ్య ప్రియురాళ్లకు ప్రేమ పూజ చేస్తుంటాడు. రెండింటినీ సమంగా పోలుస్తూ నడుస్తుందీ పాట మరియు దాని చిత్రీకరణ.
బృందం : ఓం. శ్రీపద్మావతీ భూదేవీ సమేతస్య
శ్రీమద్వేంకట నాయకస్య నిత్యషోడశోపచార పూజాం చ కరిష్యే ఆవాహయామి.
అతను : పదహారు కళలకు ప్రాణాలైన నా ప్రణవ ప్రణయ దేవతలకు ఆవాహనం
బృందం : ఓం ఆసనం సమర్పయామి.
అతడు : పరువాల హొయలకు పయ్యెదలైన
నా ఊహల లలనలకు ఊరువుల ఆసనం.
ఈ పాట "శ్రీపద్మావతీ భూదేవీ సమేతస్య శ్రీమద్వేంకట నాయకస్య" అని మొదలౌతుంది. వెంటనే అన్నమయ్య ప్రియురాళ్లకి "పదహారు కళలకు ప్రాణాలైన నా ప్రణవ ప్రణయ దేవతలకు ఆవాహనం" అంటూ మొదలుపెడతాడు.
అక్కడ స్వామివారికి "ఆసనం సమర్పయామి" అనగానే... ఇక్కడ "ఊహల లాలనలకు ఊరువుల ఆసనం" వేస్తాడు అన్నమయ్య.
కొండపై స్వామికి "స్నానం సమర్పయామి" అని పూజిస్తే.. ప్రియురాళ్లకు "పన్నీటి స్నానం" చేయిస్తాడు.
తాంబూలమూ నైవేద్యమూ సాష్టాంగ వందనాలతో అక్కడ వేంకటేశ్వరునికి షోడశోపచార పూజ జరుగుతుంటే తన రసాధిదేవతలకు అన్నమయ్య అర్చనలు చేస్తుంటాడు.
కారుమూరి వెంకట నాగేశ్వరరావు
కారుమూరి వెంకట నాగేశ్వరరావు గారు తణుకు నియోజకవర్గ శాసనసభ్యులు.
పూర్తి పేరు : కారుమూరి వెంకట నాగేశ్వరరావు...
తణుకు,
పశ్చిమ గోదావరి జిల్లా,
ఆంధ్రప్రదేశ్,
ఇండియా.
కారుమూరి వెంకట నాగేశ్వరరావు గారు ఒక సాధారణ మధ్యతరగతి కుటుంబంలో జన్మించి, ప్రజాసేవతో అంచలంచలుగా ఎదిగిన వ్యక్తి.
2009 ఎన్నికలలో తణుకు నియోజకవర్గ శాసనసభ్యులుగా ఎన్నికయినారు...
క్రిమినల్
ఆంగ్ల భాషలో క్రిమినల్ (Criminal) అనగా తెలుగు భాషలో నేరస్థుడు లేదా నేర సంబంధమైన విషయాలు అని అర్ధం.
ఈ జీవన తరంగాలలో
ఈ జీవన తరంగాలలో జీవన తరంగాలు (1973) సినిమాలోని ఒక పాట. ఈ గీతాన్ని ఆచార్య ఆత్రేయ రచించారు. దీనిని ఘంటసాల వెంకటేశ్వరరావు గానం చేయగా జె.వి.రాఘవులు సంగీతాన్ని సమకూర్చారు.
తల్లిదండ్రుల బరువు బాధ్యతలను పిల్లలు తీర్చడం వారి ప్రథమ కర్తవ్యం అనే సత్యాన్ని తెలియజేసే చిత్రం జీవన తరంగాలు. దీనిలో ఒక తల్లిదండ్రులకు ఒక కొడుకు (కృష్ణంరాజు) మరియు ఒక కూతురు (వాణిశ్రీ). కొడుకు చెడు తిరుగుళ్ళతో పాడైపోతే కూతురు ఇంటి బాధ్యతల్ని నిర్వర్తిస్తుంది. జీవితాంతం కష్టాలతో ఇంటిని దిద్దిన తల్లి చనిపోతుంది. భర్త ఆసుపత్రిలో ఉంటాడు. చివరికి పాడెను మొయ్యడానికి కూడా కొడుకు రాడు. అలాంటి నేపథ్యంలో మనసు కవి ఆత్రేయ కలం నుండి జాలువారిన ఆణిముత్యం లాంటి గీతం ఇది. అందువలనే పల్లవికి ముందు ఉపోద్ఘాతం ఇలా మొదలుపెట్టాడు.
పదిమాసాలు మోసావు పిల్లలను
బ్రతుకంతా మోసావు బాధలను
ఇన్ని మోసిన నిన్ను మోసేవాళ్ళు లేక వెళుతున్నావు
పల్లవి : ఈ జీవన తరంగాలలో
ఆ దేవుని చదరంగంలో
ఎవరికి ఎవరు సొంతము
ఎంతవరకీ బంధము
చరణం 1 : కడుపు చించుకు పుట్టిందొకరు
కాటికి నిన్ను మోసేదొకరు
తలకు కొరివి పెట్టేదొకరు
ఆపై నీతో వచ్చేదెవరు || ఈ జీవన తరంగాలలో ||
చరణం 2 : మమతే మనిషికి బంధిఖానా
భయపడి తెంచుకు పారిపోయినా
తెలియని పాశం వెంటపడి
ఋణం తీర్చుకోమంటుంది
నీ భుజం మార్చుకోమంటుంది. || ఈ జీవన తరంగాలలో ||
చరణం 3 : తాళి కట్టిన మగడు లేడని
తరలించుకు పోయే మృత్యువాగదు
ఈ కట్టెను కట్టెలు కాల్చక మానవు
ఆ కన్నీళ్ళకు చితిమంటారవు
ఈ మంటలు ఆ గుండెను అంటక మానవు || ఈ జీవన తరంగాలలో ||
ఈ గీతం "ఈ జీవన తరంగాలలో - ఆ దేవుని చదరంగంలో" అనే పల్లవి తో మొదలౌతుంది. ఈ జీవితం లో ఎవరు ఎవరికీ ఎంతవరకు సంబంధం అనే విషయాన్ని తెలియజేస్తూ "ఎవరికి ఎవరు సొంతము - ఎంతవరకీ బంధము" అని నడుస్తుంది.
మొదటి చరణంలో తల్లి కడుపున పుట్టిన కొడుకు ఒకరు అని చెప్పి "కడుపు చించుకు పుట్టిందొకరు", చనిపోయిన తర్వాత పాడెను మోసేదొకరు "కాటికి నిన్ను మోసేదొకరు" ఏ సంబంధం లేని వ్యక్తి తలకు కొరివి పెడతాడు "తలకు కొరివి పెట్టేదొకరు" అయినా కూడా చివరికి ఎవ్వరూ కూడా నీతో రారు అని తెలియజేస్తూ "ఆపై నీతో వచ్చేదెవరు" అని తత్వాన్ని చెప్తాడు.
రెండవ చరణంలో చెడి పారిపోయిన కొడుకు కన్న పాశం ఎలా పాడెను మోసేటట్లుగా చేస్తుందో చూపిస్తాడు. "మమతే మనిషికి బంధిఖానా, భయపడి తెంచుకు పారిపోయినా, తెలియని పాశం వెంటపడి, ఋణం తీర్చుకోమంటుంది, నీ భుజం మార్చుకోమంటుంది" అని సందర్భోచితంగా రచిస్తాడు.
మూడవ చరణంలో భర్త లేకపోయినా, కొడుకు లేకపోయినా మృత్యువును ఆపడం ఎవరివల్లా కాదు. "తాళి కట్టిన మగడు లేడని తరలించుకు పోయే మృత్యువాగదు"; అలాగే "ఈ కట్టెను కట్టెలు కాల్చక మానవు మరియు "ఆ కన్నీళ్ళకు చితిమంటారవు" అని చెప్తూ ఈ అనుబంధాలు ఆ కొడుకుని ఎప్పటికైనా మారుస్తాయి అని తెలియజేస్తూ "ఈ మంటలు ఆ గుండెను అంటక మానవు" అని గీతాన్ని ముగిస్తాడు.
జాజ్ నృత్యం
విస్తృతమైన నృత్య శైలులలో జాజ్ నృత్యం అనేది ఒక రకమైన నృత్య శైలి. 1950లకు ముందు జాజ్ నృత్యం ఆఫ్రికా మరియు అమెరికా శాస్త్రీయ నృత్యాల నుండి వచ్చిన ఒక నృత్య శైలిగా చెప్తారు. 1950లలో కరేబియన్ సాంప్రదాయ నృత్య మూలాల నుండి జాజ్ నృత్యంలో ఒక నూతన శైలి—"ఆధునిక జాజ్ నృత్యం" —ఉద్భవించింది. జాజ్ నృత్యంలో ప్రతి ఒక్క భంగిమలో ఈ రెండు విభిన్న మూలాల శైలిని పోల్చుకోవచ్చు.
1950ల మధ్య వరకు అనగా 19వ శతాబ్దం చివరి నుండి 20 శతాబ్దం మధ్య వరకు జాజ్ నృత్యాన్ని ఆఫ్రికా అమెరికా శాస్త్రీయ నృత్యం నుండి వచ్చిన నృత్య శైలిగా చెప్పుకునేవారు. జాజ్ నృత్యాన్ని ట్యాప్ నృత్యంగా కూడా చెప్తారు ఎందుకనగా ట్యాప్ నృత్యం జాజ్ సంగీతానికి అనుగుణంగా చేస్తారు, ఆ శకంలో అది ఒక ప్రధానమైన నృత్యం. జాజ్ నృత్యం ఆ కాలంలో ఒక విభిన్న రీతుల సాంఘిక మరియు వేదికల మీద ప్రదర్శించే నృత్యం శైలులకు ప్రచారమును కలిగించింది. జాజ్ శకం తరువాతి కాలంలో ప్రముఖ జాజ్ నృత్య రీతులు కేక్ వాక్, బ్లాక్ బాటం, చార్లీస్టన్, జిట్టర్ బగ్, బూగీ వూగీ, స్వింగ్ మరియు ఇదే నృత్య శైలిని పోలి వుండే లింది హాప్ వంటి నృత్య రీతులను కలిగి ఉండేవి. ఈనాడు, ఈ నృత్యానికి సంబంధించిన అనేక నృత్య శైలులు ఇప్పటికీ ప్రజాదరణ పొందుతున్నాయి మరియు ఇప్పటికీ వాటికి శిక్షణ మరియు అభ్యసన జరుగుతూ ఉంది.
1950ల తరువాత క్యాథరీన్ దన్హం వంటి సృజనాత్మకత కలిగిన వారు కరేబియన్ సాంప్రదాయ నృత్యం యొక్క సారాన్ని తీసుకుని ఒక ప్రదర్శిత కళగా రూపొందిస్తున్నారు. ఇతర ఉల్లాస సంగీత రూపాలకు పెరుగుతున్న ఆదరణ వలన, మరియు ట్యాప్ నృత్యం దాని యొక్క ప్రత్యేక పంధాను రూపుదిద్దుకోవటం వలన ఈ రోజు బ్రాడ్ వే మందిరంలో జాజ్ నృత్యం ఒక నూతన మరియు సున్నితంగా ఉండే ఆధునిక జాజ్ అని పిలిచే ఒక శైలిని నేర్పుతుంది. జాజ్ నృత్య ప్రదర్శిత శైలి బాబ్ ఫోస్సే యొక్క కృషి వలన విస్తృతంగా ప్రజాదరణ పొందింది. దీనికి నిదర్శనం చికాగో, కాబరేట్, డామన్ యంకీస్, మరియు ది పజమా గేమ్ వంటి బ్రాడ్ వే ప్రదర్శనలు. ఆధునిక జాజ్ నృత్యం సంగీత మందిరంల యొక్క ఒక ముఖ్యమైన కారకం అయినది, మరియు దీనిని తరచుగా సంగీత వీడియోలలో మరియు నృత్య పోటీలలో వీక్షించవచ్చు.
జాజ్ నృత్యకారులు ఎక్కువగా తోలు జాజ్ బూట్లు తొడుగుకుంటారు, ఎందుకనగా ఇవి మలుపులు తిరుగునప్పుడు మొత్తగా కదులటకు సహాయపడతాయి. (ఉదాహరణ పిరౌట్టె (సుడిగుండం వలె గిర్రున తిరిగే ఒక విధమైన నృత్య భంగిమ)).
నృత్యం చేయుటకు ముందు నృత్యకారులు గాయాలు అవకుండా నిరోధించుటకు కండరాలను వదులు చేసుకొను వ్యాయామాలు చేస్తారు. అదనంగా, సరైన స్థితిలో ఉండటానికి పరిపుష్ట వ్యాయామాలు చేస్తారు.
ఆధునిక జాజ్ నృత్యం తరచుగా ఆక్రో, బాల్లేట్, కాన్టెంపరరి, లిరికల్, మరియు హిప్-హాప్ వంటి ఇతర నృత్య శైలుల వలన ప్రభావితం అవుతుంటుంది. అలాగే, అనేక ఇతర నృత్య శైలులు కూడా జాజ్ నృత్యం చేత ప్రభావితం అవుతుంటాయి.
అనేక ఇతర నృత్య రూపాల వలె, చేసే విధానం అనేది అన్ని ఆధునిక జాజ్ నృత్య భంగిమలకి పునాది. మరీ ముఖ్యంగా, జాజ్ నృత్యకారులు నృత్యరూపకాల విధానం గురించి గొప్ప పరిజ్ఞానాన్ని పొందే అవకాశం పొందుతారు, జాజ్ నృత్యాంశాలు నృత్య రూపకాల శిక్షణను కలిగి ఉంటాయి.
ఆధునిక జాజ్ నృత్యం అనేక విధానాలతో నిండి వుంటుంది, అవి ఏవనగా:[1] ఎలియనే సెగిన్, "హిస్టిరీ దే ల డాన్స్ జాజ్", 2003, ప్రచురణలు CHIRON, ISBN 2-7027-0782-3, 281 pp
[2] జెన్నిఫర్ డన్నింగ్, "ఆల్విన్ ఐలీ: ఎ లైఫ్ ఇన్ డాన్స్", డా కాపో ప్రెస్, 1998 - 468 pp
[3] ఎ. పీటర్ బైలీ, "వెలువరింపులు: ది ఆటోబయాగ్రఫీ ఆఫ్ ఆల్విన్ ఐలీ", క్యారోల్ ప్రచురణల సమూహం, 1995 - 183 pp
[4] మర్గోట్ ఎల్. టొర్బెర్ట్, "టీచింగ్ డాన్సు జాజ్", మర్గోట్ టోర్బెర్ట్, 2000, ISBN 0976407108, 9780976407102
[5] రాబర్ట్ కహన్, "ది డాన్స్ వర్క్ షాప్", గియా బుక్స్ లిమిటెడ్, 1989, ISBN 0-04-790010-5
ఇది మంచి సమయము రారా (పాట)
ఇది మంచి సమయము రారా తెలుగు చలనచిత్ర చరిత్రలో ఒక మహిళ ఇతరులకు పాడిన తొలి నేపథ్యగీతం. ఈ పాటను అలనాటి నటి మరియు గాయని అయిన బెజవాడ రాజరత్నం భక్త పోతన (1942) చిత్రంలో రాజనర్తకి భోగిని పాత్రధారిణి అయిన సామ్రాజ్యం అనే నటీమణికి పాడారు. ఈ పాటను అలనాటి ప్రముఖ రచయిత సముద్రాల రాఘవాచార్య రచించారు. దీనికి ప్రముఖ నటుడు, సంగీత దర్శకుడు అయిన చిత్తూరు నాగయ్య సంగీతం అందించారు.
ఇది వాగ్గేయకారుడైన సారంగపాణి పదము. ఈ శృంగారపదమును పల్లవిలో కాస్త మార్పు చేశారు. మూలంలో "రారా సామి నీకు మ్రొక్కేరా" అని మొదలవుతుంది. "చలమేరా ఇంటికి రారా" అన్న పంక్తిని "చలమేల జేసేవౌరా" అని మార్చారు. సారంగపాణి పదములోని 2, 4 చరణాలు తీసుకొన్నారు. "మనసారా ఒక ముద్దీరా మనకిది" అన్న చివరి పంక్తులు, పల్లవి మాత్రమే సముద్రాల కలానివి. మిగతా భాగం సారంగపాణిది. ఈ మార్పిడి పదాన్ని నాగయ్య కల్యాణి రాగంలో జావళిగా మార్చారు. తెరపై సామ్రాజ్యం అనే నటీమణి "భోగిని" పాత్రలో అభినయించారు.
సానిసదనీపద మపదప మాపదని
సాసానిసదనీపద మపదప మాపదని
మంచి సమయము రారా
ఇది మంచి సమయము రారా
చలమేల జేసేవౌరా
ఇది మంచి సమయము రారా
చలమేల జేసేవౌరా
నిన్నెకోరి నీకై నిలచితిరా
నిన్నెకోరి నీకై నిలచితిరా
రారా కోరిక తీరా
మనకిది మంచి సమయము రారా
లేదా కనికరమింతైనా లేదా
ఈ మేను నీదే కాదా వాదా
ఓరి! ఎంతో నెమ్మది నిను కోరి
వలచినందుకు ఒకసారి
పలుకవైతివి నను చేరి
ఫలమేమిక నిను దూరీ
రారా సామి రారా నను కౌగిటిని గైకోరా
రారా సామి రారా నను కౌగిటిని గైకోరా
మనసారా ఒక ముద్దీరా
మంచి సమయము రారా
తెల్లవారవచ్చె తెలియక నా సామి (పాట)
తెల్లవారవచ్చె తెలియక నా సామి చిరంజీవులు (1956) చిత్రంలోని సుప్రసిద్ధ భక్తగీతం. దీనిని ప్రముఖ గాయని పి.లీల, నటీమణి జమున కోసం ఆలాపించారు. ప్రముఖ రచయిత అయిన బహుభాషావేత్త మల్లాది రామకృష్ణశాస్త్రి దీనికి సాహిత్యం అందించారు. ఈ పాటకు స్వరకర్త ఘంటసాల. ఈ పాట ఒక మేలుకొలుపు గీతం. ఈ పాటను సినీసాహిత్యంలో ఒక మణిహారంగా తెలుగు వెలుగు పత్రిక వ్యాసంలో పేర్కొన్నారు.
భగవంతుని భక్తుడు మేల్కొలుపు పాడుతున్న సందర్భంలో ఈ పాటను రచించారు. పాటలో భక్తుడు భగవంతుడి అమ్మ యశోద స్థానాన్ని తీసుకోవడం, చిన్న మార్పులతో రెండు అర్థాలను సాధించడం, తప్పుపట్టడం లాంటివెన్నో చేశారు కవి. "తెల్లవారెనమ్మ, చల్లనేమందు/నల్లని నా సామి లేరా" అన్న జానపద గీతం దీనికి ఈ పాటకు స్ఫూర్తి అని స్వయంగా కవి మల్లాది రామకృష్ణశాస్త్రి కుమారునికి రాసిన లేఖలో పేర్కొన్నారు.
తెల్లవారవచ్చె తెలియక నా సామి
తెల్లవారవచ్చె తెలియక నా సామి
మళ్ళీ పరుండేవులేరా
మళ్ళీ పరుండేవులేరా
"తెల్లవారవచ్చె తెలియక నా సామి" అని పాట మొదలౌతుంది. రాత్రి అలా పడుకున్నామో లేదో ఇంతలోనే మనకు తెలియకుండానే తెల్లవారిపోయిందనే అర్ధముంది. అదే భక్తికోణంలో చూస్తే దేవదేవా! పొద్దుకు తెలియదు నీవు నిద్రపోత్తున్నట్లు అందుకే వచ్చేసింది, దాని పరువు కాపాడడానికైనా నిద్రలేవయ్యా అనే అర్ధం కనిపిస్తుంది. "మళ్లీ పరుండేవు లేరా" అనే పదాల్లోనూ రెండు అర్ధాలున్నాయి. కావాలంటే మళ్ళీ పడుకోవచ్చు ఇప్పుడైతే లేవరా అనేది సాధారణ అర్ధం అయితే నేనిటు లేపుతుంటే నువ్వటు పడుకుంటావేమిటనేది అంతరార్ధం. మళ్ళి - మళ్ళీ పదాల మధ్య చిన్నపొల్లు మార్పుతో ఈ అర్ధాలను సాధించారు మల్లాది. "మారాము చాలింక లేరా" ప్రయోగం వెనుక చిన్ని కన్నయ్యను నిద్రలేపుతున్న యశోదమ్మ వాత్సల్యం కనిపిస్తుంది. అలాగే నల్లనయ్య, నను కన్నవాడా, బుల్లితండ్రి, బుజ్జాయి అంటు అమ్మ ప్రేమతో బిడ్డను పిలుస్తుంది. "నాన్నా మీ అమ్మ గోపెమ్మ పిలుస్తోంది రా" అంటూ ఆ మాధవునికి మేలుకొలుపు పాడారు. "కళ్యాణ గుణధామ లేరా" అనే పదానికి జగత్కళ్యాణ కారకుడైన భగవంతుడు బారెడు పొద్దెక్కువరకు పడుకుంటే ఎలా మరి తప్పుకదా అంటున్నారు కవి.
మల్లాది వారి కలం నుండి పుట్టిన ఈ గీతానికి మూలం శృంగార రసాన్ని ఒలికించే ఒక జానపద జీతం. ఇందులో మొత్తం 8 చరణాలు వుంటాయి. దీనినుండి స్పూర్తిని పొంది రచించినట్లుగా తన కుమారునికి రాసిన లేఖలో మల్లాది పేర్కొన్నారు.
తెల్లవారెనమ్మ, చల్లనేమందు
నల్లని నా సామి లేరా
మరల పడుకునేవు మసలుచున్నావు
మరియాద గాదిక పోరా
కలకలమని పక్షి గణములు కుసెను
కాంతుడ యిక నిద్రలేరా
జలజారి కాంతులు వెలవెల బారెను
తలుపుదీసి చూడు లేరా
తరుణులందరు లేచి దధిచిల్కు వేళాయె
తడవుండ రాదింక లేరా
అరగంటి చూపుతో నట్టిల్లు చూచేవు
నెరజాణవౌదువు లేరా
నమో భూతనాధ (పాట)
నమో భూతనాధ తెలుగు సినీచరిత్రలో అమరంగా నిలిపోయే భక్తిగీతాలలో ఒకటి. ఇది విజయా వారి సత్య హరిశ్చంద్ర (1965) సినిమా లోనిది. ఈ పాటను ప్రముఖ సినీ రచయిత పింగళి నాగేంద్రరావు రచించారు. పెండ్యాల నాగేశ్వరరావు సంగీతం అందించిన ఈ పాటను ఘంటసాల, ఎస్.వరలక్ష్మి ఎంతో భక్తితో పాడి అమరులయ్యారు.
హరిశ్చంద్రుడు:
హే చంద్రచూడ మదనాంతక శూలపాణే
స్థాణో గిరీశ గిరిజేశ మహేశ శంభో
హే పార్వతీ హృదయవల్లభ చంద్రమౌళే
భూతాధిప ప్రమథనాథ గిరీశ చాప
హరిశ్చంద్రుడు:
నమో భూతనాథ నమో దేవదేవ
నమో భక్తపాల నమో దివ్యతేజా
హరిశ్చంద్రుడు, చంద్రమతి:
నమో భూతనాథ నమో దేవదేవ
నమో భక్తపాల నమో దివ్యతేజా
నమో భూతనాథ
హరిశ్చంద్రుడు:
భవా వేదసారా సదా నిర్వికారా
భవా వేదసారా సదా నిర్వికారా
జగాలెల్లబ్రోవ ప్రభూ నీవె కావా
నమో పార్వతీ వల్లభా నీలకంఠా
హరిశ్చంద్రుడు, చంద్రమతి:
నమో భూతనాథ నమో దేవదేవ
నమో భక్తపాల నమో దివ్యతేజా
నమో భూతనాథ
చంద్రమతి:
సదా సుప్రకాశా మహాపాపనాశా
ఆ...
సదా సుప్రకాశా మహాపాపనాశా
కాశీ విశ్వనాథా దయాసింధువీవే
నమో పార్వతీ వల్లభా నీలకంఠా
హరిశ్చంద్రుడు, చంద్రమతి:
నమో భూతనాథ నమో దేవదేవ
నమో భక్తపాల నమో దివ్యతేజా
నమో భూతనాథ
విశ్వామిత్రుని అప్పు తీర్చుట కొరకు హరిశ్చంద్రుడు చంద్రమతి, లోహితులతో కాశీ చేరుకుంటాడు, కాశీ విశ్వేశ్వరుడిని దర్శించుకునే సమయంలో ఈ పాటను ఆలాపిస్తారు. తెలుగులో ఎన్.టి.రామారావు, ఎస్.వరలక్ష్మి పై ఈ పాటను చిత్రీకరించారు. మనసారా పార్వతీపరమేశ్వరులని అంత ఘనంగా కీర్తించలేరు అని అన్నంత ఘనంగా ఉంటుంది ఈ గీతం. ముఖ్యంగా చివరి చరణంలో "సదా సుప్రకాశా మహాపాపనాశా" అన్నప్పటి ఆర్తి వర్ణనాతీతం. సత్య హరిశ్చంద్ర చిత్రం సరిగ్గా నడవకపోయినా ఈ పాట చాలా గొప్ప పేరు పొందింది. ఇదే పాటను కన్నడంలోని సత్య హరిశ్చంద్రలో కూడా చిన్న మార్పులతో ఉపయోగించారు. తెలుగు చిత్రంలోని పాటలో సంస్కృతంతో పాటుగా కొన్ని తెలుగు పదాలుండగా, కన్నడ చిత్రంలో పాట పూర్తిగా సంస్కృతంలో ఉంటుంది. ఆ పాటను ఘంటసాల మరియు పి.లీల, రాజ్‌కుమార్ మరియు పండరీబాయి కొరకు ఆలాపించారు. కన్నడంలో మాత్రం ఈ చిత్రం పెద్ద విజయం సాధించింది. ఈ పాటే ఆ చిత్రానికి తలమానికం. ఈ రెండూ భాషలలో సత్య హరిశ్చంద్ర చిత్రాన్ని విజయా ప్రొడక్షన్స్ సంస్థ కె.వి.రెడ్డి దర్శకత్వంలో నిర్మించింది. రెండింటికీ పెండ్యాల నాగేశ్వరరావు సంగీత దర్శకుడు. మొదటి చరణంలో తెలుగులోని "జగాలెల్లబ్రోవ ప్రభూ నీవెకావా" స్థానంలో "నమో లోకపాల నమో నాదలోలా" ఉపయోగించగా, చివరి చరణంలో "కాశీ విశ్వనాధా దయాసింధువీవే" స్థానంలో కన్నడంలో "కాశీ విశ్వనాధా దయాసింధుదాతా" ఉపయోగించారు. ఇంతకు ముందు 1956లో రాజ్యం పిక్చర్స్ వారి హరిశ్చంద్రలో ఈ పాట స్థానంలో "హరహర మహదేవ ... జయ కాశీ విశ్వనాథా" అనే పాట ఉంటుంది. ఆ పాటను ఘంటసాల, పి.లీల, టి.సత్యవతి బృందం ఆలాపించారు.
హరిశ్చంద్రుడు:
హే చంద్రచూడ మదనాంతక శూలపాణే
స్థాణో గిరీశ గిరిజేశ మహేశ శంభో
హే పార్వతీ హృదయవల్లభ చంద్రమౌళే
భూతాధిప ప్రమధనాధ గిరీశ చాప
హరిశ్చంద్రుడు:
నమో భూతనాధ నమో దేవదేవ
నమో భక్తపాల నమో దివ్యతేజా
హరిశ్చంద్రుడు, చంద్రమతి:
నమో భూతనాధ నమో దేవదేవ
నమో భక్తపాల నమో దివ్యతేజా
నమో భూతనాధ
హరిశ్చంద్రుడు:
భవా వేదసారా సదా నిర్వికారా
భవా వేదసారా సదా నిర్వికారా
నమో లోకపాల నమో నాదలోలా
నమో పార్వతీ వల్లభా నీలకంఠా
హరిశ్చంద్రుడు, చంద్రమతి:
నమో భూతనాధ నమో దేవదేవ
నమో భక్తపాల నమో దివ్యతేజా
నమో భూతనాధ
చంద్రమతి:
సదా సుప్రకాశా మహాపాపనాశా
ఆ...
సదా సుప్రకాశా మహాపాపనాశా
కాశీ విశ్వనాధా దయాసింధుదాతా
నమో పార్వతీ వల్లభా నీలకంఠా
హరిశ్చంద్రుడు, చంద్రమతి:
నమో భూతనాధ నమో దేవదేవ
నమో భక్తపాల నమో దివ్యతేజా
నమో భూతనాధ
ఆకులో ఆకునై పూవులో పూవునై (పాట)
ఆకులో ఆకునై పూవులో పూవునై 1982లో విడుదలైన మేఘసందేశం చిత్రంలోని సుప్రసిద్ధమైన పాట. ఈ పాట పాడినందుకు పి.సుశీలకు రాష్ట్రస్థాయిలో ఉత్తమ గాయనిగా నంది బహుమతి వచ్చింది. ఈ పాటకు సాహిత్యం అందించింది దేవులపల్లి కృష్ణశాస్త్రి, సంగీతం అందించింది రమేష్ నాయుడు.
పల్లవి :
ఆకులో ఆకునై పూవులో పూవునై
కొమ్మలో కొమ్మనై నునులేత రెమ్మనై
ఈ అడవి దాగిపోనా ఎటులైనా ఇచటనే ఆగిపోనా
వివరణ : కవి అడవి సౌందర్యానికి ముగ్ధుడై అక్కడి ఆకులు, పువ్వులు, కొమ్మలు, రెమ్మలతో తానూ ఒకడిగా కలసిపోయి అక్కడే ఉండిపోవాలని కోరుకుంటున్నాడు.
చరణం 1 :
గలగలనీ వీచు చిరుగాలిలో కెరటమై
జలజలనీ పారు సెలపాటలో తేటనై
పగడాల చిగురాకు తెరచాటు తేటినై
పరువంపు విరి చేడే చిన్నరి సిగ్గునై
ఈ అడవి దాగిపోనా ఎటులైనా ఇచటనే ఆగిపోనా
వివరణ : తన మనసులోని భావాల్ని మరింత లోతుగా తరుస్తూ చిరుగాలిలో కెరటం లాగా, సెలయేరులో తేటగా, పూలమొగ్గలోని సిగ్గుగా వాటన్నితో కలసిపోవాలని కోరుకుంటాడు.
చరణం 2 :
తరులెక్కి ఎలనీలి గిరినెక్కి మెలమెల్ల
చదలెక్కి జలదంపు నీలంపు నిగ్గునై
ఆకలా దాహమా చింతలా వంతలా
ఈ కరణి వెర్రినై ఏకతమా తిరుగాడ
ఈ అడవి దాగిపోనా ఎటులైనా ఇచటనే ఆగిపోనా
వివరణ : అక్కడ అడవిలోని చెట్లు, ఆ చెట్ల పైనుంచి నీలి కొండలు ఎక్కుతూ మెలమెల్లగా ఆకాశాన్ని చేరుకొని నీలి మబ్బులోకి చేరి దాని నీలిరంగులో కలిసి ప్రకాశిస్తూ ఆకలి - దాహం చీకులు, చింతలూ లేకుండా ఏకాంతంగా విహరిస్తూ వెర్రివాడిలా తిరుగుతూ ఆ అడవిలోనే కలిసిపోయి ఉండిపోనా అంటూ కవి ప్రకృతిలో తానూ మమేకమయిపోవాలని కోరుకుంటున్నాడు.
ఈ పాటను పి.సుశీల నటి జయసుధ కొరకు పాడారు. దర్శకుడు దాసరి నారాయణరావు ఈ పాటను జయసుధ మరియు అక్కినేని నాగేశ్వరరావు మీద చిత్రీకరించారు. ఈ పాట దేవులపల్లి కృష్ణశాస్త్రి రాసిన అనేక కవితలలో ఒకటి, ఆయన మరణాంతరం ఆయన రాసిన కొన్ని కవితలను ఈ చిత్రంలో పాటలుగా ఉపయోగించారు, వాటిలో ఈ పాట కూడా ఒకటి. రమేష్ నాయుడు సంగీతం ఈ చిత్రానికి ప్రధాన ఆకర్షణ. ఆయనకి ఈ చిత్రం వలన జాతీయస్థాయిలో ఉత్తమ సంగీతదర్శకునిగా బహుమతి లభించింది.
ఈ పాటను కృష్ణశాస్త్రి గారు ఒకసారి విజయవాడ (ఒకప్పటి బెజవాడ) నుండి బళ్ళారికి రైలు లో వెళ్లునప్పుడు గిద్దలూరు-నంద్యాల మధ్యనున్న నల్లమల ఆడవి గుండ వెళ్లునప్పుడు, అచ్చటి ఆడవి అందం చూసినప్పుడు ఆయన గుండెలోతుల నుండి అశువుగా గంగా ప్రవహంలా పుట్తిన అందమయిన గేయం అది. కలకాలం సాహిత్య ప్రియుల గుండెలో నిలిచే పాట.
కమ్యూనికేషన్ టెక్నాలజీ
"ICT" గా పిలువబడే ఇన్ఫర్మేషన్ అండ్ కమ్యునికేషన్స్ టెక్నాలజీ లేదా ఇన్ఫర్మేషన్ అండ్ కమ్యునికేషన్ టెక్నాలజీ , ఇన్ఫర్మేషన్ టెక్నాలజీ (IT) కి ప్రర్యాయంగా వాడబడుతుంది, కాని అది ఆధునిక ఇన్ఫర్మేషన్ టెక్నాలజీలో టెలీకమ్యునికేషన్స్ (టెలిఫోన్ లైన్లు మరియు వైర్లెస్ సిగ్నల్స్) యొక్క పాత్రను తెలిపుతుంది. ICT లో సమాచారాన్ని నిర్వహించుటకు మరియు సమాచార మార్పిడికి సహాయపడుటకు అన్ని సాంకేతిక సాధనాలు ఉంటాయి. వీటిలో కంప్యుటర్, నెట్వర్క్ హార్డ్వేర్ మరియు కావలసినంత సాఫ్ట్‌వేర్ కూడా ఉంటాయి. ఇంకో విధంగా చెప్పాలంటే, ICT లో IT తో పాటుగా టెలిఫోని, బ్రాడ్కాస్ట్ మీడియా మరియు అన్ని రకములైన శ్రవణ మరియు దృశ్య ప్రాసెసింగ్ మరియు రవాణా ఉంటాయి. ఈ వ్యక్తీకరణ మొదట డెన్నిస్ స్టీవెన్సన్ UK ప్రభుత్వమునకు ఇచ్చిన నివేదికలో 1997 లో ఉపయోగించబడింది మరియు 2000లో UK కొరకు తయారైన న్యూ నేషనల్ కర్రిక్యులం దస్తావేజులలో ప్రోత్సహించబడింది.
"ICT" తరచుగా ఒక సంస్థ తమ ICT అవసరాల కొరకు తీసుకొనే మార్గమును సూచించే "ICT రోడ్‌మ్యాప్" అనే సందర్భామునకే ఉపయోగించబడుతుంది.
"ICT" అనే పదము ప్రస్తుతము ఒక సింగిల్ కేబ్లింగ్ లేదా లింక్ పద్ధతిని టెలిఫోన్ నెట్వర్కులను కంప్యుటర్ నెట్వర్కులతో విలీనము (కన్వర్జన్స్) చేయటాన్ని సూచించుటకు కూడా ఉపయోగిస్తున్నారు. ఇలా టెలిఫోన్ నెట్వర్కును కంప్యుటర్ నెట్వర్క్ వ్యవస్థలో విలీనం చేయుటకు ఎన్నో ఆర్థిక ప్రోత్సాహకాలు (టెలిఫోన్ నెట్వర్క్ యొక్క బహిష్కరణ వలన ఏర్పడ్డ అధిక ఖర్చు ఆదా అవుతుంది) ఉన్నాయి. VOIP చూడండి. ఇది ఈ రెండు నెట్వర్క్ వ్యవస్థలను విలీనం చేయడంలో నైపుణ్యతను తెలిపే విధంగా ICT పదమును తమ పేరులో ఉపయోగించు సంస్థల పెరుగుదలకు తోడ్పడింది.